Cleopatra I de Exipto

**Cleopatra I Sira** (grego: Κλεοπάτρα ἡ Σύρα; c. 204 &#x2013; 176 BC) foi unha princesa do Imperio Seléucida, raíña do Antigo Exipto polo seu matrimonio con Ptolomeo V e rexente do Antigo Exipto durante a minoría de idade do seu fillo, Ptolomeo VI, desde a morte do seu marido no 180 a.C. até a súa morte no 176 a.C.

Formou parte da Dinastía tolemaica, da cal descendería Cleopatra VII un século despois.

## Vida 
Cleopatra era a filla de Antíoco III o Grande, rei do Imperio Seléucida, e da raíña Laodice III.

### Raíña 
No 197 a.C, Antíoco III capturou varias cidades en Asia Menor, anteriormente baixo o control do reino tolemaico de Exipto. Os romanos apoiaron os intereses exipcios, cando negociaron co rei Seléucda en Lysimachia no196 a.C. En resposta, Antíoco III indicou a súa disposición para facer a paz con Ptolomeo V e para casar a súa filla Cleopatra con Ptolomeo V. Comprometéronse no 195 a.C, tendo lugar o matrimonio no 193 a.C. en Raphia. Naquel tempo Ptolomeo V tiña preto de 16 anos e Cleopatra aproximadamente 10 anos. Máis tarde, os reis tolemaicos argumentaron que Cleopatra recibira as zonas de Celesiria como dote e que, por tanto, ese territorio pertencía a Exipto. Este asunto é moi debatido, e é posible que o pai dela rexeitase dito acordo.  Con todo, na práctica, a Celesiria ficou en posesión seléucida despois da Batalla de Panium no 198 a.C.

En Alexandría, Cleopatra era referido coma *a siria*. Como parte do culto tolemaico foi honrada co seu marido coma *Theoi Epiphaneis*. En liña coa tradición exipcia antiga de matrimonio entre irmáns, ela mesma era a irmá (:, *adelphḗ*) de Ptolomeo V. Un sínodo de sacerdotes celebrado en Memphis no 185 a.C. concedeu a Cleopatra todas as honras que eran dadas a Ptolomeo V no 196 a.C. (presente na inscrición bilingüe da pedra de Rossetta).

### Raíña Rexente 
Ptolomeo V morreu inesperadamente en setembro do 180 a.C., con tan só 30 anos de idade. O fillo de Cleopatra I, Ptolomeo VI, quen tiña só seis anos, foi coroado inmediatamente, con Cleopatra como co-rexente. Ela foi a primeira raíña tolemaica en gobernar sen o seu marido. En documentos deste período, Cleopatra é nomeada *Thea Epiphanes* e o seu nome aparece antes do de Ptolomeo. As moedas eran acuñadas baixo a autoridade conxunta dela e o seu fillo.

Xusto antes a súa morte, Ptolomeo V comezara a planear unha nova guerra contra o reino seléucida, mais Cleopatra inmediatamente acabou coas preparacións de guerra e perseguiu unha política pacífica, debido ás súas raíces seléucidas e porque unha guerra ameazaría o seu control do poder. Cleopatra probablemente morreu a finais do 178 ou a principios do 177 a.C., aínda que algúns eruditos colocan a súa morte a fins do 176 a.C. 

No seu leito de morte, Cleopatra nomeou a Eulaeus e Lenaeus, dous dos seus máis íntimos asociados, coma rexentes. Eulaeus, un eunuco, era o titor de Ptolomeo. Lenaeus era un escravo sirio que probabelmente vira a Exipto como parte do séquito de Cleopatra tas ela casar. O par non foi capaz ou careceu da vontade para evitar a deterioración de relacións co reino seléucida que culminaron na desastrosa Sexta Guerra siria.

Cleopatra e Ptolomeo V tiveron tres fillos:

## Títulos 
Transcrición xeroglífica que representa o nome ou sinatura:

## Notas 
## Traballos citados 
* 
* 
* 

## Referencias 
* Stähelin, Kleopatra 14). En: *Realencyclopädie der Classischen Altertumswissenschaft*, vol. XI 1, 1921, col. 738–740.
* Werner Huß, *Ägypten en hellenistischer Zeit* (*Exipto no Hellenistic Período*). Múnic 2001, p. 499; 514f.; 535; 537–540.
* Günther Hölbl, *Geschichte des Ptolemäerreichs* (*Historia do Ptolemaic Imperio*). Darmstadt 1994, p. 125; 127f.; 147f.; 153.

## Ligazóns externas 
* Dinastía tolemaica, en narmer.pl
* Xenealoxía, reis e reinos da dinastía tolemaica de Exipto